# Men

Men és una pel·lícula d'horror folk anglesa del 2022 escrita i dirigida per Alex Garland. És protagonitzada per Jessie Buckley en el paper d'una dona vídua que va de vacances a una casa de camp però es veu pertorbada i turmentada pels estranys homes del poble, tots interpretats per Rory Kinnear. Ha estat subtitulada al català.
La pel·lícula es va estrenar als Estats Units d'Amèrica el 20 de maig de 2022 de la mà d'A24 i a Anglaterra l'1 de juny de 2022. També es va projectar al 75è Festival Internacional de Cinema de Canes el maig de 2022, a més, va inaugurar el 26è Festival Internacional de Cinema Fantàstic de Bucheon el 7 de juliol de 2022.

## Argument

Després de l'aparent suïcidi del seu marit James, Harper Marlowe decideix passar unes vacances sola al petit poble de Cotson. En els salts enrere es revela que Harper, farta de l'abús emocional i la manipulació de James, tenia la intenció de divorciar-se'n, provocant una discussió violenta entre els dos que, finalment, porta James a anunciar que es suïcidarà en cas que Harper el deixi. Pertorbada pel comportament de James, Harper surt de l'habitació i intenta enviar un missatge de text a una amiga. James reapareix de sobte, li pren el telèfon i en llegeix els missatges de text. Sentint-se traït, James s'enfada i li dona un cop de puny a la cara. James immediatament comença a disculpar-se però Harper el fa fora de casa.
Més endavant, Harper visita una església en què les imatges de l'Home verd i Sheela na gig estan gravades en una pila baptismal. Ella plora, recordant la mort de James. Ja a l'exterior, coneix un noi jove amb màscara i un vicari aparentment comprensiu.

## Producció

El rodatge va començar el 19 de març de 2021 a St Katherine's Docks, al districte londinenc de Tower Hamlets, i al comtat de Gloucestershire, essent el poble de Withington el Cotson de la pel·lícula, i al túnel de Forest of Dean. El rodatge va acabar el 22 de maig de 2021.

## Referències

* ↑ Travis, Ben. «Interview: 28 Days Later Actually Is A Zombie Movie, According To Alex Garland». Empire Online. Bauer Consumer Media. [Consulta: 25 abril 2022].
* ↑ Meeks, Randy. «'Men' es la película más terroríficamente bella del año y la muestra definitiva de la libertad creativa del sello A24» (en castellà), 23-07-2022. [Consulta: 21 octubre 2022].
* ↑ «Men». Goita què fan, ara!. [Consulta: 6 març 2023].
* ↑ Chapman, Wilson. «Director Alex Garland Debuts Trailer for A24 Horror Movie 'Men,' Starring Jessie Buckley». Variety, 09-02-2022. [Consulta: 17 febrer 2022].
* ↑ Brew, Simon. «Alex Garland's Men gets a UK release date». Film Stories, 16-03-2022. [Consulta: 4 maig 2022].
* ↑ Grater, Tom. «Cannes Directors' Fortnight 2022 Lineup Unveiled: Alex Garland, Mia Hansen-Løve, Alice Winocour On List». Deadline Hollywood, 19-04-2022. [Consulta: 19 abril 2022].
* ↑ «26th Bucheon International Fantastic Film Festival: Opening film». Bucheon International Fantastic Film Festival, 14-06-2022. [Consulta: 14 juny 2022].
* ↑ Trashorras, Antonio. «Crítica de 'Men': terror en la campiña inglesa» (en espanyol europeu). Fotogramas, 21-07-2022. [Consulta: 21 octubre 2022].
* ↑ «Film and TV Projects Going Into Production - Men». Variety Insight. Arxivat de l'original el 14 abril 2021. [Consulta: 14 abril 2021].
* ↑ Franklin, Garth. «Alex Garland's "Men" Begins Filming». Dark Horizons, 04-04-2021. [Consulta: 14 abril 2021].

## Enllaços externs

* Men a Goita què fan, ara!